cyanic-selkie/wikianc huggingface dataset:
Till Deaf Do Us Part
Singelen «Lock Up Your Daughters» vart ein hit på britisk topp 30 – bandet opna Top of the Pops den 24. september med songen og han vart fast på konsertane deira.
Seinare i 1990-åra vart biletet på plateomslaget erstatta av eit gruppefoto.
Bakgrunn
Etter konserten til Slade på Readingfestivalen i 1980, vart interessa for bandet gjenoppliva, og bandet kunne no fylla konsertsalar igjen. Albumet til bandet frå 1981 We'll Bring the House Down var òg ein suksess og nådde 25. plassen i Storbritannia, medan tittelsporet kom inn på den britiske topp 10-lista. I løpet av same år fortsette bandet gjenoppblomstringa si med innspelinga av Till Deaf Do Us Part. I mai 1981 gav bandet ut singelen «Knuckle Sandwich Nancy», men denne gjekk ikkje inn på singellista. Bandet hadde vore sikre på at den livlege songen var godt eigna som ei oppfølging av «We'll Bring the House Down», men manageren til bandet, Chas Chandler, var ikkje samd. Singelen vart halvhjarta gjeven ut på Cheapskate-etiketten der RCA som handterte marknadsføring og distribusjon.
Kort tid før albumet vart gjeve ut, skildra gitaristen Dave Hill albumet for Sounds: «Dette albumet er ein tøffing og me vil ha det høgt. Det er retninga me er på veg mot, som å ha eit liveshow i studio nesten. Det har gøts og melodi. Dette er verkeleg oss.» I eit fanklubbintervju frå 1981 snakka Holder om tittelen på albumet og generelle tema: «Det kom fordi alle alltid seier kor høge me er. Me baserte albumet på volum, alle spora er rock og det er eit høglydt album. Sporet 'Till Deaf Do Us Part' handlar om å bøya øyret og bli døv. Me har brukt mykje orgel på albumet. Det er eigentleg den einaste skilnaden. Me trur at det er ein mykje betra lyd enn me nokon gong har hatt. Det er eit solid rockealbum frå start til slutt, bortsett frå instrumentalstykket - som er eit sakte tema, men alle dei andre er rask og solid rock. Det er ikkje akustisk rock på albumet med songar som «Don't Waste Your Time» og «Sign of the Times», som me har hatt på tidlegare LP-plater.»
How to Train Your Dragon: The Hidden World
Handlinga byggjer vidare på universet frå dei to førre filmane, med vikingen Hikken og draken Tannlaus i hovudrollene. Hikken er blitt høvding og har fullført draumen om å skapa eit samfunn der drakar og menneske lever saman, på øya Borkøy. Etter at ein ny trugsel oppstår, drar heile stammen frå den gamle landsbyen deira for å finna ein ny heim.
How to Train Your Dragon: The Hidden World hadde premiere 11. januar 2019 i Noreg og 22. februar 2019 i USA.
Till Deaf Do Us Part
Songar
«Ruby Red» var skriven rundt 1978, men bandet følte at den originale innspelinga av songen ikkje innfridde forventningane deira. Songen vart vidareutvikla og deretter spelt inn for Till Deaf Do Us Part. «She Brings Out the Devil in Me» utvikla seg til ein song frå ei gitarstrofe bandet pleidde å spela på lydkontrollar. Holder la deretter til ein melodi og tekst til gitarstrofa.
«M'Hat, M'Coat» vart skrive av gitaristen Dave Hill. Når han snakka om songen i 1989, sa Hill: «Det er berre noko eg pleidde å leika med når me var på turné i Europa og Jim sa at me skulle spela han inn. Så me var i studio og Nod kasta ut nokre akkordar og Jim omorganiserte han. Me spelte han verkeleg berre inn der og då, og eg trur det var derfor det vart så bra.»
«Knuckle Sandwich Nancy» har tekstar som refererer til ei hending i verkelegheita som skjedde med Holder. Under ein konsert i Porthcawl i 1978 vart ein utkastar for aggressiv mot fansen, og Holder bad han om å stoppa. Utkastaren gjekk seinare til åtak på Holder etter showet, og gav han ei brekt nase og svarte auge. Holder anmelde mannen og han vart sendt i fengsel i tre månader..
Mottaking
Ved utgivinga meinte Kerrang! at albumet viste at Slade hadde teke opp att «den gamle vanen sin med å skriva klassisk materiale», og la til at det var «ein garanti for kompromisslaus underhaldning.» Melody Makar meinte bandet hadde «vunne attende tilliten» og var «større og råare enn nokosinne». Dei konkluderte med: «Albumet stadfestar i det heile Slade som eit av våre mest varige og kompromisslause band.» Sounds meinte at albumet «hang heilt og haldent på det teite ordspelet i tittelen.» Dei la til: «Ikkje berre er plata keisam og medvitent tungt, men den fungerer ikkje eingong på desse premissane. Slade høyrest frykteleg slitne ut, omtrent like overtydande som Alexander Haig på ein fredsmarsj.»
AllMusic skreiv : «Till Deaf Do Us Part er det hardaste rockealbum til Slade nokosinne. Spelinga deira er på det sterkaste og materialet er heilt rått. Tilråda for rockarar.» Joe Geesin frå nettstaden Get Ready to Rock! uttalte: «Till Deaf Do Us Part var nok eit flott sett. Framleis klassisk Noddy Holder, men mindre cheese, ikkje klassisk Slade, men noko jævlig god hardrock med det støvletrampande Slade-varemerket. Ein veldig undervurdert periode i karrieren til bandet.» Q oppførte albumet seinare på 16. plassen på lista si over «Dei 20 mest smertefulle albumtitlane gjennom tidene.»
Mister Gay Europe
Mister Gay Europe er ei årleg europeisk venleikstevling for homofile menn.
Deltakarar
39 land har deltatt minst ein gong i tevlinga.
Lønsdal
Lønsdal er ei bygd i Lønsdalen i Saltdal kommune i Nordland.
Historie
Under den andre verdskrigen fanst det fangeleirar i Lønsdal og i Dypen.
Frå 1947 til 1956 var Lønsdal endepunkt for Nordlandsbanen.
Graskarfamilien
Dei fleste graskarartane er urtevekstar som kan klatra ved hjelp av slyngtrådar. Dei er som regel stivhåra. Blada er langstilka, handnerva og innskorne. Dei sit som oftast spreidd og manglar akselblad.
Blomar og bladskot utviklar seg frå bladhjørnene. Blomsane er som regel gule, regelmessige og einkjønna. Hjå nokre slekter er krona samblada, hjå andre friblada. Frukta er eit bær med 6 rekkker oljerike frø utan frøhkite. Dei er omslutta av eit saftrikt vev.
Viktige plantar i graskarfamilien er mellom anna agurk, graskar, melon, vassmelon og flaskegraskar eller kalebass. Fleire prydvekstar høyrer også til familien, mellom anna espalierplanten Melothria og den hardføre, raudfrukta Thladiantha.
Maduresisk
Maduresisk er språket til maduresarane på øya Madura og aust på øya Java i Indonesia; språket vert også tala på dei små øygruppene Kangean-øyane og Sapudi-øyane, så vel som av migrantar til andre delar av Indonesia. Desse omfattar Pasuruan, Surabaja, Malang til Banyuwangi, Masalembu-øyane, til og med av nokre på Kalimantan. Kangean-språket kan vere eit eige språk, men kan og klassifiserast som ein dialekt av maduresisk. Maduresisk er eit austronesisk språk.
Tradisjonelt har maduresisk vore skrive med javanesiske språkteikn, men i dag er det vanlegast å bruke det latinske alfabetet. Talemålet vert brukt av kringom 12-14 millionar menneske. Talet på brukarar er svakt minkande.
Ryfylke prosti
Ryfylke prosti er eit tenestedistrikt i Stavanger bispedømme i Den norske kyrkja. Frå 2013 har prosten sete i Hjelmeland.
Historikk
Ryfylke prosti har røter mellomalderen, og har fått grensene endra fleire gonger. Før 1848 femna det om sokna Sauda, Suldal, Sand, Jelsa, Hjelmeland, Årdal, Fister, Sjernarøy, Nedstrand, Imsland, Vikedal, Sandeid, Vats, Skjold, Tysvær og Røldal.
Graskarordenen
Graskarordenen (Cucurbitales) er ein orden av tofrøblada plantar i underklassen Rosidae. Ordenen omfattar rundt 2 900 artar fordelt på åtte familiar. Den største familien er begoniafamilien (Begoniaceae) med 1 825 artar, deretter følgjer graskarfamilien (Cucurbitaceae) med 965. Mange av artane i graskarordenen er kjente og økonomisk viktige plantar. Dei fleste finst i tropiske område, men enkelte veks også i subtropiske og tempererte regionar.
Familiar
Dei åtte familiane og nokre av slektene deira er mellom anna:
Lock Up Your Daughters
«Lock Up Your Daughters» er ein song av det britiske rockebandet Slade, gjeven ut i 1981 som den andre singelen frå det tiande studioalbumet Till Deaf Do Us Part. Han var skriven av solovokalisten Noddy Holder og bassisten Jim Lea, og produsert av Slade. Songen nådde 29. plassen på den britiske singellista og låg på lista i åtte veker.
«Lock Up Your Daughters» var meir heavy metal-dominert enn vanleg for bandet, som ein respons på at dei hadde tiltrekt seg meir metal-fans etter Readingfestivalen. Songen vart mykje spelt på konsertane deira.
B-sida til songen var «Sign of the Times», opphavleg frå albumet Return to Base i 1979, då han òg kom ut på singel.
Det vart filma ein musikkvideo til songen, men denne vart lite vist då han kom. Han vart filma 7. september 1981 i Portland Studios i London. Bandet spelte songen på musikkshowet Top of the Pops i september 1981 og igjen nokre veker seinare. Bandet framførte òg songen på det nederlandske TV-showet TopPop.
Den gylne vinkelen
Den gylne vinkelen (Ψ) er innan geometrien eit snitt av ein sirkel på 360 grader, der tilhøvet mellom to vinklar følgjer det gylne snittet. Om den store sirkelsektoren a og den mindre sirkelsektoren b blir dividerte blir kvotienten 1,618... = φ
Den gylne vinkelen er bestemd av vinkelen på den mindre sirkelsektoren, og blir rekna ut gjennom å dividera 360/2,618 som blir cirka 137,508°.
Namnet kjem frå koplinga av vinkelen til det gylne snittet φ. Den eksakte verdien på den gylne vinkelen er
Avleiing
Det gylne snittet er ifølge definisjon over φ = a/b
Lat no ƒ vera snittet av bogelengda til sirkelskiva over den totale sirkelomkrinsen. Det gylne snittet kan derfor inkorporerast i formelen ifølge
Så følgjer det at
Bedlington terrier
Bedlington terrier er ein hunderase som oppstod i Bedlington i Northumberland i England. Han er ein terrier som har vore brukt som jakthund for småviltjakt.
Den gylne vinkelen
Avleiing
Dette er det same som å seia at φ 2 'tal gyle vinklar' får plass i ein sirkel.
Fraksjonen av ein sirkel som blir opptatt av den gylne vinkelen blir dermed
Den gylne vinkelen g kan deretter approksimerast i talet grader ifølge:
Eller i radianar:
Den gylne vinkelen i naturen
Den gylne vinkelen speler ei viktig rolle i høve til phyllotaxis eller bladstilling; til dømes er vinkelen mellom respektive blad hjå ei sosikke omtrent den gylne vinkelen.
Botev Point
Botev Point (Nos Botev) er det sørlegaste punktet på Rozhen Peninsula og Livingston Island i Sør-Shetlandsøyane i Antarktis og er eit framspring frå Botev Peak i Veleka Ridge i Tangra Mountains.
Øya er kalla opp etter Hristo Botev (1848–1876) ein diktar og leiar for den bulgarske frigjeringsrørsla.
Arne Borgstrøm
Arne Borgstrøm er ein tidlegare norsk langdistansesymjar frå Odda. Han tevla for Odda IL. Borgstrøm sette til saman 81 norske rekordar, og han deltok under både Sommar-OL 1976 og Sommar-OL 1984. Han mottok kongepokalen i 1977, 1978, 1980, 1982 og 1984.
Borgstrøm har 99 norske junior- og seniormeisterskap, noko som er rekord for menn. I 1982 vart han amerikansk innandørsmeister på 1650 yards frisymjing. Han tok også fjerdeplassen på 400 m fri i EM 1981 og sjetteplassen på 400 m medley i Verdsmeisterskapen i symjing 1982. Borgstrøm deltok i 10 nordiske meisterskap og i 73 individuelle senior-NM i perioden 1976–84 i frisymjing, medley og brystsymjing.
Arne Borgstrøm er i dag utdanna fysioterapeut og busett i Stavanger.
DS «Edna» (1905)
'''DS «Chr. Gylstoff»''' (kallesignal LBKT - LDLZ) var eit dampskip bygt i 1905 som lasteskip for D/S A/S Progress i København i Danmark.
I 1913 hamna skipet hos svenske eigarar og i 1920 fekk det namnet «Anund». I 1921 vart skipet norsk og namnet vart «Kjell», før Det Bergenske Dampskibsselskab (BDS) kjøpet skipet i juli 1922 og kalla det «Edna».
Skipet forliste i Nordsjøen 7. mars 1952.
Historie
Skipet vart bygt ved Sunderland Shipbuilding Co. Ltd. i Sunderland i Storbritannia D/S A/S Progress, disponert av Holm og Wonsild, i København i Danmark. Skipet vart levert i mai 1905.
Det Bergenske Dampskibsselskab kjøpte skipet i juli 1922 for 350 000 kroner og omdøypte det «Edna». Skipet gjekk først til Island, og sidan i godsruta til Nord-Noreg. I nærleiken av Hammerfest gjekk «Edna» på grunn i desember 1922. Under ein snøstorm i Hammerfest måtte «Edna» berge dampskipet «Begna» frå Oslo, som hadde gått på land då det prøvde å ankre opp til stormen var over. «Edna» klarte å dra det av land utan større skadar.
I 1926 gjorde «Edna» turar til Hamburg, Rotterdam og London, og hausten 1929 ein ekstratur til Island, men gjekk elles i godsruter på norskekysten resten av 1920-åra.
Rundt midnatt 22. desember 1931 var «Edna» på veg inn Oslofjorden mellom Lindholmen og Heggholmen, då det møtte på eit polsk skip, «Robur VI» på kring 3000 tdw. Frå «Edna» såg ein berre den grøne av dei to topplanternene til skipet, som tydde at det polske skipet var i ferd med å passere dei på feil side i leia. Då dei på «Edna» forstod at det kom til å bli vanskeleg å passere det polske skipet, gav det tre støyt i fløyta og gav full fart akterover. Det polske skipet svara med tre støyt i fløyte, men var komen for langt vest til at ein kollisjon var uungåeleg. «Edna» låg i ro då det polske skipet kom i god fart og «Edna» fekk stor skade. Det var god sikt, men overskya under kollisjonen. «Edna» vart ført til Bergen for reparasjon.
10. januar 1937 grunnstøytte «Edna» ved Bessaker i Trondheimsfjorden. Dei hadde akkurat passert Bessaker lynglimt kl. 0326 på natta då det kom ei kraftig snøbye som kraftig reduserte sikta. Det vart først slått sakte fart i maskinen og så heilt stopp, men likevel støytte dei på skjeret Steinen kl. 0332. Det vart lekkasje i to tankar ombord og skipet vart ytterlegare skadd då skipet bakka av skjeret. Skaden av sjølve grunnstøytinga vart taksert til 14 685 kroner i tillegg til 11 680 kroner i skader då skipet vart dregen av skjeret. I skadelidd tilstand vart verdien av skipet taksert til 80 000 kroner.
7. januar 1939 kolliderte «Edna» med brygga ved Lumber-fabrikkane i Kristiansand. Skipet fekk eit stort isstykke under baugen og mista slik styringa. Skipet gjekk med god fart inn i brygga, og reiv denne opp. Skipet sjølv fekk hol i skroget, som måtte reparerast med sement. Skipet var på veg frå Oslo til Bergen, og fortsette til Bergen for å reparerast. Tidleg i august 1939 var «Edna» på veg ut Stavernsundet då det rende i senk ein robåt med to fiskarar ombord. Dei hadde los ombord og observerte at det låg tre båtar og fiska i sundet. Den eine låg midt i sundet, og på brua på «Edna» tenkte dei først å passere denne på babord side, men losen sa at det ikkje var mogeleg, så dei svinga over til styrbord. «Edna» klarte derimot ikkje svingen og for rett på robåten. Dei to ombord hamna i vatnet, men vart berga av dei andre robåtane i nærleiken. Det var sørvestlig vind og tung sjø i sundet, men elles fint vêr. Kapteinen hadde ikkje noko forklaring på kvifor skipet ikkje klarte å svinge, sidan dette var ein manøver skipet normalt skulle ha klart å utføre.
Rundt nyår 1940 kryssa «Edna» Nordsjøen då det kom ut for eit uvêr. Brottsjøar slo hol i ei luke til eine lasterommet og ein del av lasta vart øydelagd.
I maidagane etter frigjeringa i 1945 segla «Edna» austover til Oslo med sild. Det gjekk så inn i godsruta mellom Oslo og Tromsø.
Etter krigen, i august 1946, vart «Edna» selt til Rederi-AB Hera (Albert Jansson Saltvik) i Mariehamn i Finland. 7. mars 1952 var skipet på reise frå Thamshavn til Preston med tremasse då det i Nordsjøen, i posisjonen 61 30N 01 50E, kom ut for eit kraftig uvêr. Kl. 1740 telegraferte skipet eit SOS-signal: «Vi synker». Berre tre minutta seinare kom ny melding: «Vi går i båtene». Minesveiperen «Glomma» var i området og søkte etter skipet, men fann ingen spor av noko. Det vart rekna som farleg å vere lasta med tremasse om ein fekk lekkasje ombord. Det vart òg spekulert i om dei kunne ha gått på ei mine. Skipet skal ha hatt eit mannskap på 18-20 mann. Verken skipet eller mannskapet vart nokon sinne funne.
Skipet
Tonnasjen til skipet var ved levering 829 brt, 432 nrt og lasteevna var 1 275 dødvekttonn. Volumet i lasterommet var 1 608 m³. Hovudmaskinen var ein kolfyrt tresylindra ekspansjon dampmaskin, levert av NE Mar. Eng. Co. Ltd. i Sunderland. Oppgjeven yting var 450 iHk (indikerte hestekrefter) og 123 nominelle hestekrefter som gav ein toppfart på 9 knop.
Mops
Mops er ein liten hunderase med rynka kortsnuteansikt og krølla hale. Han vert brukt som selskapshund.
Fylkesveg 160 i Rogaland
Fylkesveg 160 i Rogaland går mellom Nesheim og Nærbø i Hå kommune. Vegen er 3,2 km lang.
Archiestown
Archiestown  er ein landsby i regionen Moray i Skottland. Han er kalla opp etter grunnleggjaren Sir Archibald Grant of Monymusk. Han er ein typisk planlagd by frå 1700-talet med gater i eit ruteplan og romlege plassar. Han var opphavleg meint som eit senter for veveindustrien, men er meir kjend for dei nærliggande destilleria Cardhu, Tamdhu, Knockando og The Macallan.
Det lokale fotballaget er Archiestown FC.
Aust-Java
Aust-Java (indonesisk Jawa Timur) er den austlegaste provinsen på øya Java i Indonesia. Provinsen omfattar øyane Madura og Bawean. Hovudstad er Surabaja, den nest største byen i Indonesia.
Provinsen Aust-Java har eit flatemål på 47 922 km², og hadde 37 476 011 ibuarar i 2010. Dei fleste ibuarane er javanesarar, elles er det store minoritetar av maduresarar, kinesarar, indarar og arabarar. Språket er indonesisk og javanesisk, men bortimot 15 millionar menneske, dei fleste på Madura og aust i provinsen, talar maduresisk.
Qalansiyah
Qalansiyah er ein by på øya Sokotra i Jemen. Folketalet er kring 4 000. Dei fleste innbyggjarane livnærer seg av fiske.
Pedro Rocha
Pedro Rocha var ein uruguayansk fotballspelar.
Heliotropisme
Heliotropisme (av gresk helios, 'sol', og trope, 'vending') er i botanikken ein eigenskap hjå plantar som går ut på at organa deira kan ta ei bestemt stilling vend mot sollyset. Dette kan vera særleg tydeleg hjå plantar i eit vindauge, der greinene strekker seg mot det innkomande lyset.
Den heliotropiske stillinga til ein plante blir bestemt av innfallsretninga til lyset. Greiner og bladskaft innrettar seg mot lyset i innfallsretninga, dei er positivt heliotropiska, medan bladskivene er diaheliotropiska, det vil seia at dei breier seg ut i eit plan som er vinkelrett mot det innfallande lyset, slik at dette i så høg grad som mogleg kjem bladet til gode. Klatrerøtene til eføy, Ficus og mange røter som høyrer til i jorda er negativt heliotrope ved at dei veks vekk frå det innfallande lyset.
Heliotropismen er knytt til rørslefenomen hjå plantene der den eine sida veks sterkare enn den andre. Ved positiv heliotropisme veks til dømes sida vend vekk frå lyset sterkare enn den som blir direkte treft av det. Hjå nokre plantar kan dei heliotropiske eigenskapane til organa veksla med utviklinga. Blomeskafta hjå murtorskemunn (Cymbalaria muralis) er til dømes positivt heliotropiske. Når frukta er utvikla, blir dei derimot negativt heliotropiske, slik at frukta blir bøygd vekk frå lyset og inn mot sprekker i berg eller mur der planten gjerne veks.
Lysintensitet har stor tyding for heliotropiske rørslefenomenen. Ved svak belysing er vekstane positivt heliotropiske, ved for sterk belysing negativt heliotropiske, og om det er midt imellom har dei eit heliotropisk mellomstadium. Tendensen hjå plantar til å slik finna den best passande lysintensiteten er blitt kalla fotometri.
Kaléndzi
Kaléndzi (gresk Καλέντζι) er ein landsby i periferieininga Ioánnina i Ípiros i Hellas. Kaléndzi var hovudsete i den tidlegare kommunen Katsanokhória, som no er ei kommunaleining i kommunen Nord-Tzoumérka.
Fedaelva
Fedaelva er ei elv i Kvinesdal og Flekkefjord kommune i Agder fylke. Elva har kjelder nord for Gyland og renn sørover til ho munnar ut i Fedafjorden ved Feda.
Løp
Elva har utspring frå Stemtjørn, sørvest for Krågeland. Ho renn sørover gjennom ein trong og for det meste skogkledd dal ned til Urddalsvatnet, og vidare ned til Gyland. Her blir dalen vidare og flatare, og elva renn i eit meanderløp gjennom jordbruksområda ned mot Kongevollvatnet. Der dannar ho eit elvedelta ved munningen.
Etter Kongevollvatnet, der Fedaelva tek imot fleire sideelvar, renner ho vidare mot sør, først gjennom ei rekkje små, avlange vatn og loner, før ho gjennom Frøytlandsfossen, Høylandsfossen og Holefossen fell ned mot tettstaden Feda. Etter Holefossen renn elva sørover gjennom Feda, og på denne siste strekningen før munningen har elva svært lite fall og inneheld brakkvatn. Elva deler bygda i to, med dei fleste innbyggjarane på solsida. Langs denne delen av elva ligg ei rekkje bustader, sommarhus og dei karakteristiske sjøbuene. I denne delen av Vest-Agder er det lite forskjell i tidvatnet, og dette legg til rette for denne typen sjøbuer med båtparkering.
Elva rann ganske høgt i 2016, og både øydela den gamle brua frå Sørlandske hovedvei og forårsaka at mange båtstøer blei oversvømde, då det blei springflod samtidig.
Vasskraft
I 1948 blei Høylandsfossen utbygga til kraftproduksjon og Kongevollvatnet blei regulert som magasin for Høylandsfoss kraftverk. I 2013 blei det gott konsesjon for bygging av Frøytlandsfoss kraftverk, og til å utvida Høylandsfoss kraftverk.
Fiske
Fedaelva var tidlegare ei god lakseelv, men fisket blei dårlegare. Tidlegare var elva open for laksefiske i august, men i 2011 stengde fylkesmannen Fedaelva for fiske sidan det ikkje fanst noka fangstrapportering.
Zi
ZI eller Zi kan visa til:
Fylkesveg 163 i Rogaland
Fylkesveg 163 i Rogaland går mellom Bø og Torlandsmyra i Hå kommune. Vegen er 520 meter lang.
Lager Polarkreis
Lager Polarkreis (norsk: fangeleiren Polarcirkel, Polarkreis-fangeleiren) var ein fangeleir i Nordland fylke i Noreg under den andre verdskrigen, då landet vart okkupert av militæret til Hitler-regjeringa. Fangeleiren låg på Saltfjellet i Saltdal kommune. Fangane skulle vere med å byggje riksveg 50 (den seinare Europaveg 6 eller E6).
Harpun
Harpun (frå fransk harpon gjennom nederlandsk harpoen) er eit stikkvåpen utvikla til jakt og fangst, særleg av havpattedyr som selar og kvalar, men også til fangst av større fiskar. Spissen på harpunen er utstyrt med mothaker for å unngå at bytet kan frigjera seg frå harpunen etter at det er treft. I enden av harpunen har mange valt å festa ei line som gjer det mogleg å kontrollera bytet. Det finst to hovudtypar av harpun, såkalla handharpun og granatharpun.
Handharpun
Handharpunen er eit stikkvåpen som er avhengig av eit støytskaft for å trenga inn. Etter innstikking har skaftet inga tyding fordi lina er festa til sjølve harpunspissen, som blir nytta til å trekka til seg fangsten. Dette er ein gammal fangstreiskap som er kjent heilt tilbake frå steinalderen. Våpenet blir framleis brukt av arktiske jegerfolk til fangst av sel og kval. Sportsdykkarar bruker også moderne utgåver av dette våpenet til harpunering av fisk.
Granatharpun
Granatharpun er eit stikkvåpen som blir skote ut med ein harpunkanon. Harpunen er utstyrt med eit granathovud som eksploderer etter innstilt tid. Denne oppfinninga fekk den endelege utforminga si i første halvdel av 1860-åra. Designeren og konstruktøren av harpunen var norske Jacob Nicolai Walsøe på 1840-talet. Nordmannen Erik Eriksen var òg tidleg ute med idear om ein granatharpun på 1850-talet, han samarbeidde seinare med Svend Foyn, som fekk æra. Harpunen blei fyrst patentert og industrialisert av Svend Foyn i 1886, som med dette opna for den «moderne» kvalfangsten. Ved fangst av mindre kvalartar sløyfar ein som oftast sprenggranaten.
Kven som eigentleg fann opp granaten har vire kjelde til diskusjon. Den amerikanske oppfinnaren Horace Smith, ein av grunnleggarane av våpenfabrikken Smith & Wesson, er òg oppgitt som oppfinnar av the explosive bullet used to kill the whale.
Den eigentlege oppfinnaren er utan tvil Jacob Nicolai Walsøe, fødd på Lødingen 26. september 1819. Han hadde utvikla ein granatharpun allereie i 1840-åra, og søkte om offentleg støtte til eksperimenta sine då. Han fekk støtte av Selskapet for Noregs Vel i 1849, men blei nekta å ta ut patent på oppfinninga sidan han hadde mottatt støtte frå staten til eksperimenta sine og oppfinninga. Han freista, men klarte ikkje å reisa tilstrekkelege middel til å realisera oppfinninga si i praktisk drift.
Erik Larsen Vognild, fødd på Vognild i Oppdal 28. august 1844, var òg tidleg ute med ideen sin for granatharpun. Han hadde ein ide og konstruerte granatharpunen sin, men hadde ikkje økonomi til å setja han i produksjon. Svend Foyn hadde derimot økonomi til det, og hausta òg æra for oppfinninga. Vognild reiste i ung alder til Ibestad i Troms. Der konstruerte han den første treskemaskina som var driven av hestekraft. Han drog seinare til Amerika der han vann ry som den beste urmakaren i Chicago.
Marija Lasitskene
Marija Aleksandrovna Kutsjina, sidan 2017 gift Lasitskene, er ein russisk høgdehoppar frå Prokhladnyj som dominerte i øvinga i perioden 2015-21. Ho vart då verdsmeister tre gongar og tok EM-gull i 2018 og OL-gull i 2021. I tillegg gjekk ho til topps i høgdehopp i Diamantserien (DL) sesongane 2014, 2015, 2017, 2018, 2019 og 2021.
Aktiv
Kutsjina vann junior-EM 2011 i Tallinn då ho tok seg over 1,95 m. To år seinare vart ho nummer to i unversiaden i Kazan med 1,96 m, det same som vinnaren Kamila Stepanjuk stoppa på. I mars 2014 delte dei same to utøvarane sigeren under innandørs-VM i polske Sopot, Stepanjuk då under namnet Lićwinko. Dei hadde like mange hopp og riv i tevlinga og stoppa på 2,00 m, same høgda som bronsevinnar Ruth Beitia. Under friidretts-EM Zürich seinare på året enda derimot Kutsjina på andreplass med 1,99 m, medan Beitia smaug seg over 2,01 m og vart europameister. Jamt over var likevel Kutsjina den beste kvinnelege høgdehopparen i 2014 og ho gjekk til topps i Diamantserien med siger i tre av dei sju DL-stemna.
I 2015 vann Kutsjina innandørs-EM og ho enda på andreplass i Diamantserien. Høgdepunktet kom då ho vann VM-tevlinga i Beijing føre kroatiske Blanka Vlašić og med si eiga landskvinne Anna Tsjitsjerova på tredjeplass. Ale tre utøvarane svinga seg over 2,01 meter, avgjerande for gullstriden vart det at Vlašić måtte ha to forsøk på 1,92 m og Tsjitsjerova ikkje tok 2,01 før enn i andre forsøk. Kutsjina fekk ikkje delta i Sommar-OL 2016, ettersom Russlands friidrettsøvarar var utestengde frå leikane.
Nygift som Marija Lasitskene hadde ho stor framgang i 2017-sesongen og sette personleg rekord med 2,06 meter då ho vann eit stemne i Diamantserien i Lausanne den 6. juli. Under verdsmeisterskapen i London forsvarte ho VM-tittelen, med di ho var den einaste som hoppa 2,03 m. Året etter vann ho EM-gull i Berlin og i 2019 VM-gull. I begge desse meisterskapane sigra ho ved å ta vinnarhøgda i forsøket før sølvmedaljevinnarane, som begge hoppa like høgt som Lasistskene gjorde.
Under dei olympiske sommarleikane i Tokyo 2021 tok Lasitskene gullmedaljen med 2,04 meter og eige årsbeste.
Sir Patrick Spens
«Sir Patrick Spens» er ein av dei mest populære av Child Ballads (nr. 58), og er hovudsakleg av skotsk opphav.
Historie
Soga i balladen minnar minnar om ei verkeleg hending: då den skotske dronning Margaret, jomfrua av Noreg vart ført over Nordsjøen i 1290 (sjølv om det finst spekulasjonar om det kan ha vore ei reise gjort av prinsessemora i 1281). Den sju år gamle prinsessa døydde under overfarten, men ikkje slik sir Patrick gjer i denne songen. Mange av skipa som vart sende for å hente ho er sagt å ha forlist.
Opningslinjene syner til kongen som er spesifikt plassert i Dunfermline, der det historisk sett var ein kongebustad, Malcolm's Tower.
Soga
Soga som vert fortalt i balladen har mange versjonar, men dei følgjer alle den same grunnsoga. Kongen av Skottland har kalla inn dei beste sjømennene i landet for å gjere eit ærend for kongen. Namnet «Sir Patrick Spens» vert nemnd av ein hoffmann, og kongen sender avstad eit brev. Sir Patrick, som seier takk til det ærefulle oppdraget, men vert forferda då han skjøner at han må dra til havs midt på vinteren, og skjøner at reisa gjerne kan bli hans siste.
Versjonane går i litt forskjellige retningar etter dette. Somme indikerer at skipet kom ut for ein storm og sokk, og balladen endar her, medan mange fortel at sir Patrick kom seg trygt til Noreg. I Noreg kranglar dei norske herrane og skottane, som vert skulda for å vere ein økonomisk byrde for kongen. Sir Patrick vert fornærma og reiser avstad dagen etter. Nesten alle versjonane fortel om det dårlege teiknet ved at han ser «the new moon late yestreen, with the auld moon in her arms» («nymånen seint i går kveld, med den gamle månen i armane») og moderne vitskap syner til at tidvatnet er på det kraftigaste på denne tida. Vinterstormane tar knekken på den store sjømannen og sender han og dei skotske herrane til botn av havet.
Proteom
Proteomet er den totale mengda av protein som vert uttrykt i eit biologisk system eller avgrensa delar av dette, som ein organisme, ei selle, eit virus eller eit vev. Omgrepet femnar òg om posttranslasjonelle modifikasjonar, der proteinet er endra etter omsetjing frå bodberar-RNA. Proteom varierer med ulike faktorar, som miljø, selletype og vevstype. Forsking på proteom er kalla proteomikk.
Ordet proteom vart funne opp av Marc Wilkins i 1994.
Auchenheath
Auchenheath  er ein landsby i regionen South Lanarkshire i Skottland. Han ligg ved elva Nethan nær Blackwood, Kirkmuirhill og Lanark.
Skorvebradden
Skorvebradden er ein isbakke med store bresprekker som strekkjer seg kring 21 km aust-søraust frå Hamarskorvene i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60) og namngjeven av dei.
Mount Howell
Mount Howell er eit fjell 3 nautiske mil sør-sørvest for Mount Borgeson i Walker Mountains på Thurston Island i Antarktis. Det vart namngjeve av Advisory Committee on Antarctic Names etter kapteinløytnant John D. Howell, ein pilot og flykaptein i austgruppa under U.S. Navy Operasjon Highjump, som tok flyfoto av dette fjellet og kystområda rundt Thurston Island i 1946–47. Offiser Howell landa eit sjøfly i ope farvatn aust i Glacier Bight den 11. januar 1947 for å redde seks overlevande som den 30. desember styrta på Noville Peninsula.
Ruby Red av Slade
«Ruby Red» er ein song av det britiske rockebandet Slade, gjeven ut i 1982 som den tredje singelen frå det tiande studioalbumet deira Till Deaf Do Us Part. Han var skriven av solovokalisten Noddy Holder og bassisten Jim Lea, og produsert av Slade. Singelen nådde 51. plassen på den britiske singellista. Songen låg inne på lista i tre veker.
«Ruby Red» var skriven alt i 1978, men originalinnspelinga møtte ikkje forventningane til bandet. Songen vart utvikla vidare for Till Deaf Do Us Part var Holder og Lea.
B-sida til singelen var «Funk Punk & Junk», som var eksklusiv for singelen og som seinare kom ut på samlealbumet B-Sides.
Det vart filma ein musikkvideo til songen, men denne vart ikkje vist på tida då singelen kom ut. Han var regissert av Eric Boliski og syner bandet som framfører songen på scenen, innimellom klipp av ei lede som speler «Ruby» i songen.
Wilhelm Breder
Paul Peter Wilhelm Breder var ein norsk jurist, embetsmann og stortingsmann, best kjend for sitt arbeid med jarnbaner.
Breder var fødd i Fredrikshald, der faren var sokneprest. Sjølv vart han student frå Fredrikshalds skule i 1834 og cand.jur. i 1840. Deretter arbeidde han som fullmektig hos sorenskrivaren i Nedenes, sidan i same stilling hos byfuten i Christiania. Tida 1847-54 var han stiftoverrettsprokurator i hovudstaden. Han var amtmann i Nordland 1854-58 og Buskerud frå 1858 til 1882. Sidan 1882 og livet ut var han tollkasserer i Drammen.
Breder var tredje representant for Nordlands amt på Stortinget i 1857 og på omframtstortinget 1858. Han var medlem av Lagtinget og i 1857 av gasje- og pensjonskomiteen. Dessutan var han formann i komiteen om fengselslova. Seinare var Breder frå 1868 styreformann i Drammen-Randsfjordbanen og frå 1874 av fellesstyret for Vestbanen.
Han døydde i Drammen.
Arnprior i Stirling
Arnprior  er ein landsby i regionen Stirling i Skottland. Han ligg om lag 19 km vest for Stirling og har kring 200 innbyggjarar.
Arnprior ligg like ved Flanders Moss nasjonale naturreservat og nær austenden av Loch Lomond og Trossachs nasjonalpark.
Rindehallet
Rindehallet er ein isbakke mellom Isingen og Egilnuten i H.U. Sverdrupfjella i Dronning Maud Land. Han vart fotografert frå lufta av Den tyske antarktisekspedisjonen (1938–39). Han vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59.
Rimebrekka
Rimebrekka er ein isbakke med mange bresprekker 7 km sør for Rimekalvane i Weyprechtfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60) og namngjeven av dei.
Matsoúki
Matsoúki (gresk Ματσούκι) er ein landsby og ein tidlegare kommune i periferieininga Ioánnina i Ípiros i Hellas. Matsoúki inngår frå 2011 som ei kommunaleining i kommunen Nord-Tzoumérka.
Ved folketeljinga i 2011 hadde kommunaleininga Matsoúki 455 innbyggjarar, som alle budde i tettstaden med same namn.
Alkall i Mawiyah
Alkall er ein landsby i Mawiyah-distriktet i Taiz guvernement i Jemen. Han har eit folketal på 665 menneske i følgje ei folketeljing i 2004.
Susa
Susa var ein by i oldtidsrika Elam, Persarriket og Partia. Ruinane etter byen ligg ved foten av Zagrosfjella rundt 25 mil aust for Tigris, mellom elvane Karkheh og Dez. Ved staden ligg no den moderne småbyen Shush i Khuzestan i Iran.
Susa høyrer til blant dei eldste byane i verda. Arkeologiske utgravingar har vist spor etter bybusetnad her som er rundt 6000 år gamle. Byen var hovudstad i Elam til han blei øydelag av assyrarkongen Assurbanipal i 640-åra f.Kr. Han blei deretter erobra av dei persiske Akamenidane, og gjenreist av Darius den store, som også hadde byen som hovudstad. Susa blei seinare erobra av Aleksander den store og gjort til del av Selevkideriket. Han var viktig fram til 1200-talet.
Fylkesveg 164 i Rogaland
Fylkesveg 164 i Rogaland går mellom Bjorland og Rimestad i Hå kommune. Vegen er 2,1 km lang.
Cape Danger
Cape Danger er eit klipperikt nes heilt nordvest på Desolation Island i innløpet til Hero Bay på Livingston Island i Sør-Shetlandsøyane i Antarktis. Området vart vitja av selfangarar tidleg på 1800-talet som opererte frå nærliggande Blythe Bay.
Stig Sollander
Stig Oskar Sollander er ein svensk tidlegare alpin skirennar frå Frösön i Jämtland. Han vann OL-bronse i slalåm i 1956, og sikra seg bronsemedaljar i VM-kombinasjon både i 1954 og 1956.
Cape Danger
Neset vart kartlagd i 1935 av eit lag frå Discovery Investigations og fekk dette namnet på grunn av nokre grunner kring neset.
Stig Sollander
Aktiv
Sollander deltok i Vinter-OL 1948, og kom langt ned på resultatlista. Langt betre gjekk det i dei neste vinterleikane, i Oslo i 1952, der han vart nummer fem i slalåm og kom på delt sjetteplass i storslalåm.
Cape Danger
Neset ligg 12,13 km vest for Williams Point, 3,33 km nord-nordvest for Iratais Point, 11,68 km nord-nordaust for Siddons Point og 21,6 km aust for Cape Shirreff.
Tony Cetinski
Tony Cetinski er ein kroatisk songar.
Stig Sollander
Aktiv
Under VM i alpine greiner 1954 i heimlandet, vart Sollander nummer sju både i slalåm og storslalåm, og nummer ni i utfor. Samla gav desse prestasjonane han bronsemedaljen i kombinasjonen. To år seinare fekk han ein ny VM-bronse i kombinasjonen, ei øving som var basert på tidene i dei ordinære øvingane under Vinter-OL 1956 i Cortina d'Ampezzo. Til grunn for kombinasjonsresultatet låg mellom andre Sollander si sterke tid i OL-slalåmen, ei tid som gav han bronsemedaljen i slalåm, den fyrste olympiske alpin-medaljen til ein svensk utøvar.
Han la bort konkurranseskia i 1958.
Holth Peaks
Holth Peaks er ei gruppe fjelltoppar med høgder opp mot 1820 moh i form av ein kort rygg frå nordaust til sørvest, 2 nautiske mil nordvest for Mount Lymburner nær nordenden av Sentinel Range i Ellsworth Mountains i Antarktis. Dei vart oppdaga av Lincoln Ellsworth på den transantarktiske flyturen hans den 23. november 1935, og ho vart namngjeven av Advisory Committee on Antarctic Names etter Baard Holth, som var kaptein på MV «Wyatt Earp» under Ellsworth-ekspedisjonen i Antarktis i 1933–34.
José Alberto Costa
José Alberto Costa er ein tidlegare portugisisk fotballspelar.
Seramhavet
Seramhavet er eit havområde i Indonesia. Seramhavet omfattar farvatna mellom øyane Aru, Seram, Buru, Obi og Ny-Guinea. Havområdet grensar mot Arafurahavet i aust, Bandahavet i sør og vest, og Molukkhavet og Halmaherahavet i nord.
Sagene
Sagene er eit strok på båe sider av Akerselva i Sagene bydel i Oslo. Stroket Sagene, som har gjeve namn til bydelen Sagene, har fått sitt namn etter sagbruka som låg attmed fossane i Akerselva i dette området i si tid.
Frå midten av 1800-talet vart dei mange store og små fossefalla i Akerselva energikjelda for fleire industriverksemder, mellom anna tekstilfabrikkar, og Sagene vart dominert av fabrikkbygningar og av bustadsområde for industriarbeidarar. På siste halvparten av 1900-talet vart mesteparten av industrien langs Akerselva lagd ned, og fabrikkbygningane anten teke i bruk til andre føremål eller rivne og erstatta av nybygg. Men på Sagene er teke vare på fleire store fabrikkbygningar og innslag av anna gamalt bygningsmiljø, mellom anna bygningane kring tunet på det gamle gardsbruket Vøienvolden gård.
Arbeidermuseet, ei avdeling av Oslo Museum som særleg tek for seg det tidlegare industrimiljøet langsetter Akerselva, ligg på Sagene, i Sagveien på vestsida av Beierbrua over Akerselva. Industriarbeidarmiljøet i denne luten av Oslo er skildra skjønnlitterært av forfattaren Oskar Braaten, som sjølv budde på Sagene. Særleg er han namngjeten for skildringane av livet til dei såkalla fabrikkjentene, dei kvinnene og jentene som hadde sitt arbeid på dei store kvinnearbeidsplassane som tekstilfabrikkane i dette området var i si tid.
Auchinloch
Auchinloch  er ein landsby i regionen North Lanarkshire i Skottland. Han ligg nær Lenzie.
Landsbyen vart industrialisert i 1880-åra då Lumloch gruveverk opna og i 1920-åra då Wester Auchengeich gruveverk opna. Sistnemnde vart stengd i 1968.
Tam Lin
Tam Lin er ein sogefigur frå grenselanda mellom Skottland og England. Soga er særleg kjend gjennom folkeviser. Ho handlar om Tan Lin som vert redda frå huldrefolket av ei fryktlaus ung kvinne. Sjølv om denne balladen er frå Skottland, finn ein liknande motiv der ein held ein person gjennm ulike omformingar i segner frå heile Europa.
Soga er blitt omdanna til ulike forteljingar, songar og filmar. Ho har også gjeve namn til ein reel som også er kjend som Glasgow-reelen. Namnet på helten varierer, han blir mellom anna kalla Tamlane, Tamlin, Tomlin, Tam Lien, Tam-a-Line, Tamas Lin og Tam Lane. Det same gjer namnet til heltinna, som til dømes blir kalla Janet, Margaret og May Margery.
Samandrag
Dei fleste variantane av songen byrjar med ei åtvaring til ungjenter mot å dra til staden der Tam Lin er, fordi han kjem til å ta noko frå dei - gjerne jomfrudommen. Staden det er snakk om blir vanlegvis namngjeven som Carterhaugh.
Ei ung jente, vanlegvis kalla Janet eller Margaret, dreg til Carterhaugh trass åtvaringane og plukker ei dobbel rose. Då dukkar Tam opp og spør ho kvifor ho er i Carterhaugh utan at han har gjeve ho løyve og teke det som er hans. Ho seier at ho eig Carterhaugh, fordi faren hennar har gjeve det til ho.
Almaan i Mawiyah
Almaan er ein landsby i Mawiyah-distriktet i Taiz guvernement i Jemen. Han har eit folketal på 717 menneske i følgje folketeljinga frå 2004.
Tam Lin
Samandrag
I dei fleste variantane fer ho så heim og oppdagar at ho er gravid. Somme variantar starta soga frå dette tidspunktet. Når ein gammal riddar seier at han er far til barnet, seier ho at dette ikkje er sant, at faren er ein alv og at ho elskar han. Ho reiser attende til Carterhaugh. I somme variantar har broren fortalt ho at det veks ei urt der som ho skal ete for å ta abort. I alle variantar plukkar ho opp noko, anten det er urta eller dei same rosene som første gongen dei møttest. Tam dukkar opp att, rasande og nektar ho å ta abort.
Ho spør han om han nokon gong var menneske, anten etter at han dukkar opp att, eller i somme variantar like etter det første møtet deira. Han seier at han ein gong var ein dødeleg mann, som etter å ha falle frå hesten sin, vart redda og fanga av alvedronninga. Kvart sjuande år betaler hulderfolket ein tiande til helvete, av ein av deira folk, og Tam fryktar at han skal verte ofra den neste kvelden (halloween). Han skal ride som del av eit riddarkompani, og Janet kan kjenna han att på den kvite hesten han kjem ridande på. Han åtvarar ho om at når ho fangar han, så vil alvane gjere han om til all slags udyr for at ho skal forlate han, men han vil ikkje skade ho, og når han til slutt er gjort om til brennande kol, så skal ho kaste han i brunnen. Då vil han dukke opp att som ein naken mann som ho så skal gøyme. Janet gjer som ho får beskjed om, og vinn Tam Lin. Alvedronninga er ikkje nøgd, men godtar kravet hennar.
Sundaøyane
Sundaøyene er ei øygruppe i det malayisk-indonesiske arkipelet i Søraust-Asia. Politisk er dei delt mellom statane Brunei, Aust-Timor, Indonesia og Malaysia. Sundaøyene vert oftast delet i to grupper; dei store Sundaøyane og dei mindre Sundaøyane. Fire av dei fem store Sundaøyane ligg vest for Wallace-linja, berre Sulawesi ligg aust om linja, dessutan har fire av dei fem øyane eit flatemål som er mykje større enn den største av dei mindre Sundaøyane; berre Madura er ei mindre øy.
Skorvehallet
Skorvehallet er ei snødekt bakke med mange klippeframspring, som ligg like vest for Kurzefjella i Orvinfjella i Dronning Maud Land. Han vart kartlagt av norske kartografar frå flyfoto og landmålingar av den norske antarktisekspedisjonen i 1956–60 og namngjeve Skorvehallet.
Tam Lin
Samandrag
I forskjellige versjonar er Tam Lin visstnok barnebarnet til Laird of Roxburgh, Laird of Foulis, jarlen av Forbes eller jarlen av Murray. Namnet hans varierer òg i forskjellige versjonar (Tam Lin er den vanlegaste) som Tom Line, Tomlin, Young Tambling, og Tam-a-line.
Versjonar
Det er fleire tolkingar av Tam Lin-soga. Den første dokumenterte versjonen av songen finst i boka The Complaynt of Scotland frå 1549. Francis James Child samla inn fjorten variantar i The English and Scottish Popular Ballads, I moderne tid er soga blitt attfortald i ei rekkje prosaverk, kanskje på grunn av den sterk kvinnelege hovudperosnen. Songen er også blitt spelt inn ei rekkje gonger.
Songar
Følgjande artistar har spelt inn versjonar, alle kalla «Tam Lin» med mindre anna står nemnt
Sufa i Israel
Sufa (hebraisk skrift סוּפָה, tyder Storm) er ein kibbutz i Hevel Shalom-området nordvest i Negev og ein grenseovergang mellom Israel og Gazastripa.
Gamkonora
Gamkonora er ein stratovulkan på øya Halmahera i Indonesia. Med sine 1 560 meter over havet er vulkanen den høgste fjelltoppen på øya. Vulkanen har laga ei rekke med krater langs ein nord-sør-gåande sprekk i jordskorpa. Største utbrotet fann stad i 1673 og vart fylgt av ein tsunami som fløymde over dei nærliggjande landsbyane.
Sufa i Israel
Kibbutzen
Kibbutzen ligg i Eshkol regionale kommune. I 2006 hadde han 241 innbyggjarar. Han vart grunnlagd i 1982 av tidlegare innbyggjarar i Sufa, ei israelsk busetjing på Sinai som vart evakuert som eit ledd i den egyptisk-israelske fredsavtalen. Namnet kjem frå kraftige sandstormar som pleidde å råke den opphavlege busetnaden. Nord for kibbutzen, der Nirim låg frå 1946 til 1949, ligg minnesmerke «Dangur», til minne om dei åtte falne soldatane i det egyptiske åtaket på Nirim.
Alpine greiner under Vinter-OL 1948
Alpine greiner under Vinter-OL 1948 i St. Moritz vart avvikla 2. og 5. februar 1948. Både menn og kvinner tevla i tre øvingar; utfor, slalåm og kombinasjon. Kombinasjonsøvingane var ei poengøving, basert på tidene i dei to renna utfor og slalåm. Alle renna fann stad i skisenteret Corviglia.
Sufa i Israel
Grenseovergangen
Sufa grenseovergang var tidlegare open for palestinarar som arbeidde på israelske gardar. Under den andre Intifada vart grenseovergangen og militærbasen like ved utsett for fleire palestinske åtak, og overgangen har i periodar vore stengd. I oktober 2007 vart overgangen lukka, og Kerem Shalom var den einaste vegen over grensa. I november, trass motstand i IDF, som meinte det var vanskelegare å vakte over denne overgangen enn Kerem Shalom, valde viseforsvarsministeren Matan Vilnai å opne opp att overgangen. Han har sidan blitt nytta til å transporte humanitær hjelp til Gazastripa.
I mai 2008 vart overgangen igjen lukka etter eit bombekastaråtak som skadde ein israelsk soldat. Eit par dagar seinare protesterte tusenvis av palestinarar mot den israelske blokaden. Seks personar skal ha blitt skadde av IDF under demonstrasjonen. On June 1, about forty israelske farmers protested at the crossing, in a bid to stop the transportation of goods into the Strip despite the ongoing Qassam rocket barrages.
Alpine greiner under Vinter-OL 1948
Dei seks øvingane gjaldt òg som den 10. verdsmeisterskapen i alpine greiner.
Slalåm
Dato: 5. februar
Start: 2090 moh, mål: 1870 moh
Høgdeskilnad: 220 m
Utfor
Dato 2. februar
Start: 2 700 moh, mål: 1870 moh
Løypelengd: 3 371 m, høgdeskilnad: 830 m
Slalåm
Start: 2 050 moh, mål: 1870 moh
Høgdeskilnad: 180 m
Utfor
Start: 2 394 moh, mål: 1870 moh
Løypelengd: 2 135 m, høgdeskilnad: 524 m
Pathum Thani-fylket
Pathum Thani er eit fylke i Thailand. Fylkeshovudstaden er Pathum Thani. I 2019 var det 1,163,604 innbyggarar i fylket.
Pathum Thani tyder 'lotusblomebyen'.
Rangsit-kanalen går mot aust frå elva Chao Phraya og gjennom Pathum Thani-distriktet før Thanyaburi-distriktet. Han flyt deretter ut i nabofylket Nakhon Nayok.
Toglinja mellom Chiang mai og Bangkok, òg kalla Nord-bana, går gjennom fylket. Ein kan elles ta toget vidare til Ayutthaya frå Pathum Thani-fylket.
Inndeling av distrikt
Pathum Thani er delt inn i 7 amphoe (distrikt):
Den einaste bykommunen er Rangsit.
Mount Hubley
Mount Hubley er eit markant, snødekt fjell vest for Mount Hale i Sentinel Range i Ellsworth Mountains i Antarktis. Det vart først kartlagd av US Geological Survey frå landmålingar og flyfoto tekne i U.S. Navy frå 1957–59, og vart namngjeven av Advisory Committee on Antarctic Names etter Richard C. Hubley, eit medlem av Technical Panel on Glaciology i U.S. National Committee for Det internasjonale geofysiske året.
Devils Point
Devils Point er eit nes heilt sørvest på Byers Peninsula på Livingston Island i Sør-Shetlandsøyane i Antarktis og på søraustsida av innløpet til Osogovo Bay og vestsida av innløpet til Raskuporis Cove. Neset er skild frå Vardim Rocks i sør av Hell Gates, og i nordaust ligg Lucifer Crags, nokre 81 meter høge klipper heilt sør på President Beaches. Området vart vitja tidleg på 1800-talet av engelske og amerikanske selfangarar.
Neset vart kartlagd og namngjeve av James Weddell, som var kaptein på briggen «Jane» i løpet av perioden 1820–23.